Dolk Geras

—Vezérőrnagy szavai Arter tábornokhoz

**Geras vezérőrnagy** nem volt más, mint a Slayer-osztag személyes vezetője és alapítótagja, mellyel a 72-es Szektor területén és annak nevében szolgáltak, ám néhol elszólította őket a kötelesség a galaxis egyéb pontjaiba is. Gyerekkora nem igazán ismert, de a Birodalom előtti életéről rengeteg feljegyzést és adatot lehet találni.

Coruscant alsóbb szintjein született és ott is nőtt fel, szüleit nem igazán ismerte, csak pár emlékkép világos számára róluk. Mindent meg kellett tennie annak érdekében, hogy életben maradjon, így bármilyen munkát elvállalt, legyen az lopás vagy árupakolás. GYakran végzett rabszolgához illő munkákat is, hogy aznapra meglegyen a betevő falata.

Így múltak az évek, míg nem egy fejvadász fogadta maga mellé, kihasználva a naív kisfiút, hogy legyen csali és elterelés, míg a célpont megjelenik. Ezután megtanította a fiút fegyverekkel bánni és nehéz fizikai munka helyett inkább a kegyetlen világban, öldökléssel keresni a kenyerét, ám Dolk egészen 17 éves koráig képtelen volt megölni bárkit, attól függetlenül, hogy naponta hullottak körülötte az emberek.

Miután elég idős lett, úgy döntött a maga kezébe veszi sorsát és elszegődve a fejvadász mellől, inkább a csapatjátékosságot választotta és zsoldosnak állt. Legalább egy évtizedet töltött ezzel, néhol jobb fizetéssel, néhol éhezés szélére kerülve a munka hiányában. Ekkor köszöntött be a Birodalom kora. A káosz renddé kezdett alakulni, a megfelelő fizikummal rendelkezőket pedig hamar elkezdték besorozni. A 20-as éveinek végén járó Geras ezt tökéletes lehetőségnek találta ezt, így jelentkezett.

Előre meglévő fegyver ismeretei és harci tudása miatt hamar kikerült a rohamosztagos képzőből és egy új programba sorozták be. Ez volt a Halálosztagos projekt, melyben tökéletesen teljesített a kiképzésen, így az első halálosztagosok egyikeként indulhatott harcba a Birodalomért.

Elismert teljesítményei miatt úgy határoztak, hogy merészebb terepre küldik és átsorozták a 72-es peremvidéki Szektorba. Ott a későbbiekben bizonyos események miatt kilétét titkosítaniuk kellett, így az összes többi szektor adatbázisában "akció közben elesett"ként szerepel.

## **Élete**

### **A Birodalom előtt**

A sok évig elviselt rabszolgamunka unalma miatt könnyedén belement abba, hogy a fejvadásszal tartson annak idején, nem tudva arról, hogy ez majdnem az életébe fog kerülni. A fejvadász és célpontja között kialakult kereszttűz során ugyanis vállon lőtték, amit alig élt túl. A fejvadász sikeresen begyűjtötte a vérdíjjat és úgy gondolta, hogy a legkevesebb, hogy kiképzi a gyereket, annak érdekében, hogy mégegyszer ilyen ne történhessen. A szinte közösen szerzett pénzből elláttatták Dolk sebeit és megvették neki első sugárvetőjét, amivel már aznap gyakorolni kezdett.

Évek teltek el így, gyakran kísérte a fejvadászt munkákra és ahhol tudott segített. Ellesett rengeteg fortéjt és mozdulatot, taktikát és módszert. Első saját célpontjával 17 évesen végzett, mikor az egy civilt tartott maga elé, élő pajzs gyanánt. Sikeresen átlőtt a civil válla fölött, eltalálva a másik fejét. Sokáig ment ezután ez így, egyre gyakrabban járt egyedül és külön munkákat végezni, míg tanárával és addigra már barátjával, elváltak útjaik. Dolk zsoldosnak állt és megtanulta, hogyan legyen csapatjátékos, így minden helyzetben tudott alkalmazkodni.

Egészen addig ment ez, míg be nem köszöntött a Birodalom kora. Geras figyelmét azonnal felkeltette, hogy egész Coruscant ki volt plakátolva a Birodalmi Hadseregbe való toborzó plakátokkal. Nem is kellett sokat tétováznia, rövidesen jelentkezett is, amit szinte egyből elfogadtak.

### **A kiképzések**

A Birodalmi Akadémián a legtöbb feladatot és kiképzés során felmerült akadályt játékos könnyedtséggel hajtotta végre, míg voltak olyan társai, kik életükben először fogtak fegyvert. Osztály másodikként végzett, az első helyet elvette tőle az egyik tiszt fia, akit születése óta katonának szántak. De nem bánta, ígyis jobban teljesített mindenkinél és sokkal többet tudott mint bármelyik másik kadét körülötte. A bizottság hamar felfigyelt az eredményeire és miután a vizsgákat elsőként fejezte be, kivették a Rohamosztagos kiképzésből és áthelyezték egy új, még prototípus fázisban lévő projektbe, ahonnan sokkal képzettebb és félelmetesebb katonák kerültek ki, mint az akkori Birodalmi Hadsereg bármely másik részlegéről.

### **DT-G66**

DT-G66-os. Ezzel a sorszámmal lett besorozva Dolk, mikor megkezdődtek a Halálosztagos kiképzések, amik fel sem értek az eddig látottakkal. A legzordabb körülmények között kellett véghez vinniük a küldetést, a lehető legrosszabb végkimenetellel. Arra képezték őket, hogy felkészüljenek minden eshetőségre és képesek legyenek teljesíteni a feladatukat bármi áron. Egy-egy hiba esetén egész osztagokat zártak ki a kiképzésből.

Rengeteg küzdelem, vér és verejték árán, de sikeresen elvégezte a kiképzést, így azonnal el is küldték terepre. A Halálosztagosok nagy kiváltsága, hogy a Rohamosztagosokkal ellentétben, nem kell engedélyt kérniük a vérontásra, ha a helyzet megkívánja azt és ezt a lehetőséget mint Dolk, mint az osztaga nem hagyta veszni. Masszív adagnyi vér tapadt kezeihez már akkor, ami hamar a depresszió szélére taszított volna bárkit, de őt nem. Képes volt elfolytani magában mind ezt, hitt abban, hogy minden egyes tett, minden meghúzott ravasz a Birodalomért volt és egy jobb Galaxisért.

A sikeresen elvégzett küdetések számra egyre csak nőtt, ám ahelyett, hogy előléptették volna, át kellett helyezniük. Az egyik peremvidéki szektorban hatalmas szükség volt a Halálosztagosokra, a kiképzések nagyrészéről egyenesen odaküldték őket, hogy testőrként funkcionáljanak főleg, ám a seregben is elfért volna egy-két osztagnyi belőlük. Ezzel a céllal küldték a remek visszajelzésekkel rendelkező Dolk Gerast is oda.

### **A Szektorban**

Már érkezése napján besorozták Marshal Hartley alá, aki egy új osztagot alapított vele és a DT-X33-as, Rico névre hallgató Halálosztagossal. A csonka-osztag feladata csupán annyi volt a kezdetekben, hogy feloszlassák a Nared szerete elszórt Lázadó állásokat (Bővebben: Slayer-osztag bevetései)

Miután bevetéseik hatására a Lázadók száma eléggé megcsappant a bolygón, egy harmadik társsal is ellátták őket, ő volt Dexran Lovhol, alias DT-K53. Így hát szinte teljes volt az osztag, amit hamar el is kereszteltek Slayer-osztagnak. Mindhárom tagját titkosították és egy, a Lázadás vezetői ellen személyesen véghez vitt sikeres akció után, személyesen a nagymoff nevezte ki Gerast az osztag vezetőjének. Ezek után már csakis személyesen a felső vezetés számára hajtottak végre teljesen titkosított akciókat, amik minden felett prioritást élveztek, így joguk volt megszakítani másik folyamatban lévő akciókat és ha szükséges volt, végső esetben végezni másik birodalmi beosztottakkal.

Dolk vezetése alatt a sikeres küldetések száma egy cseppet sem csökkent. Bevetés-bevetés után ment és ez már a kezdetekben felkeltette Drageve nagymoff érdeklődését. Ez oda vezetett, hogy a sokadik siker után előléptette Gerast Századosból Vezérőrnaggyá, ám az osztag nem lett teljesen feloszlatva, csupán ki került Hartley Marshal irányítása alól, így az egyetlen, ki ellátta őket feladatokkal, innentől csakis a nagymoff volt.

Mindezek mellett Dolk közeli kapcsolatot ápolt Drageve nagymoffal, ami abban teljesült ki, hogy egyedül elvégzett küldetéseket is hajtott végre személyesen a tisztnek, amikről gyakran a Birodalmi Biztonsági Hivatal sem tudott, csupán a vezetőség egyes tagjai.